**Fina 15. put dodijelila Zlatnu bilancu**

**najboljim hrvatskim tvrtkama**

**Sveukupni pobjednik i dobitnik Zlatne bilance za najuspješnijeg poduzetnika prema kreditnom rejtingu u 2022. godini je tvrtka UBER d.o.o. iz Vinišća, široj javnosti poznatija i kao SeekandHit**

U smaragdnoj dvorani hotela Esplanade u Zagrebu, u utorak navečer, 27. lipnja, održana je **15. svečana dodjela nagrade Zlatna bilanca**, koju organizira Fina u partnerstvu s Jutarnjim listom te pod pokroviteljstvom Vlade Republike Hrvatske. Dodijeljeno je ukupno 17 nagrada: 11 Zlatnih bilanci najuspješnijim tvrtkama u pojedinim djelatnostima i 6 Zlatnih bilanci za posebne kategorije. Dodijeljeno je i jedno priznanje za izvrsnost u kontinuitetu poslovanja.

Finini analitičari preciznom metodologijom i izračunima te na temelju godišnjih financijskih izvještaja dolaze do podataka o najuspješnijim tvrtkama. Ove godine je analizirano više od 142.000 poslovnih subjekata, a u konkurenciju za ove prestižne nagrade ušlo je njih 4.381.

Nagrade se dodjeljuju prema ukupnom rangu dobivenom rangiranjem 11 financijskih pokazatelja u 5 kategorija: prema pokazateljima profitabilnosti, likvidnosti, zaduženosti, aktivnosti i ekonomičnosti. Ukupni pobjednik, najbolji među najboljima, ima najvišu ocjenu kreditnog rejtinga prema priznatim svjetskim standardima (usklađeno s Basel III smjernicama i MSFI 9 računovodstvenim standardom).

**Sveukupni pobjednik i dobitnik Zlatne bilance** za najuspješnijeg poduzetnika prema kreditnom rejtingu u 2022. godini je tvrtka **UBER d.o.o.**, koja je ujedno i dobitnik Zlatne bilance za najbolju tvrtku u kategoriji **Informacije i komunikacije**.

**DOBITNICI NAGRADA ZLATNA BILANCA PO DJELATNOSTIMA**

1. Poljoprivreda, šumarstvo i ribarstvo: ILIĆ - ŠUMARSTVO d.o.o., VRBANJA
2. Rudarstvo i vađenje: KAMING d.d., LJUBEŠČICA
3. Prerađivačka industrija: INSIG2 d.o.o., ZAGREB
4. Opskrba električnom energijom, plinom, parom i klimatizacija: TERMO SERVIS d.o.o., ZAGREB
5. Opskrba vodom; uklanjanje otpadnih voda, gospodarenje otpadom te djelatnosti sanacije okoliša: BRKOVIĆ D.O.O., SVETA NEDELJA
6. Građevinarstvo: LINDNER d.o.o., ZAGREB-SUSEDGRAD
7. Trgovina na veliko i malo; popravak motornih vozila i motocikala: TEXTILE HOUSE TRGOVINE d.o.o., ZAGREB
8. Prijevoz i skladištenje: ZRAČNA LUKA ZADAR d.o.o., ZEMUNIK DONJI
9. Pružanje smještaja te priprema i usluživanje hrane: VALALTA d.o.o., ROVINJ
10. Informacije i komunikacije: UBER d.o.o., VINIŠĆE
11. Stručne, znanstvene i tehničke djelatnosti: ADRIA DOCKS d.o.o., SPLIT

**DOBITNICI NAGRADA U POSEBNIM KATEGORIJAMA**

1. **Najuspješniji dugovječni poduzetnik:** FERO-TERM d.o.o., DONJI STUPNIK - Trgovina na malo željeznom robom, bojama i staklom u specijaliziranim prodavaonicama
2. **Najuspješniji novi poduzetnik:** PORSCHE DIGITAL CROATIA d.o.o., ZAGREB – Računalno programiranje
3. **Najveći privatni poduzetnik po ukupnom prihodu:** PRVO PLINARSKO DRUŠTVO d.o.o., VUKOVAR - Distribucija plinovitih goriva distribucijskom mrežom
4. **Najuspješnija banka:** ZAGREBAČKA BANKA d.d., ZAGREB
5. **Najbrže rastuća tvrtka (posebna nagrada Jutarnjeg lista):** Q d.o.o., ZAGREB – Računalno programiranje
6. **Najbolji poduzetnik prema kreditnom rejtingu:** UBER d.o.o., VINIŠĆE – Računalno programiranje

**PRIZNANJE ZA IZVRSNOST U KONTINUITETU POSLOVANJA**

JADRANSKA VRATA d.d., Adriatic Gate j.s.c., RIJEKA